**NARAVOSLOVJE 7. razred Sonja Najman Vedenik**

8. TEDEN: 11. 5. – 15. 5. kontakt:**sonja.najman-vedenik@os-dob.si**

**NALOGE od 7. TEDNA (prejšnji teden)**

1. Odgovori na vprašanja za ponavljanje. Moral bi poslati, vendar če še nisi, si zamudil/a.
2. Reševanje nalog v spletni učilnici (za vajo). NE POŠILJAŠ!!!

**NALOGE ZA 8. TEDEN (sedanji, novi teden)**

1. **IZDELAVA PLAKATA – prvi del projektnega dela.**

**VSA NAVODILA IN KRITERIJI SO V SPLETNI UČILNICI!**

**Kdor še ni izbral naslova seminarske za projekt, se naj čim prej oglasi na moj e-mail, da ga skupaj določiva.** Pazi, seznam živali, ki so na voljo, je vedno krajši!

1. **Videokonferenca**, na kateri se bomo dogovorili o izvedbi drugega dela projekta.

**V sredo, 13. 5. ob 10, 11 in 12 bomo imeli videokonference za 7.a, 7.b in 7.c razred.** Na konferenci se bomo pogovorili o izvedbi drugega dela projektnega dela. Vabilo in navodila bodo vidna na spletni učilnici v sredo zjutraj (od 9. ure naprej).

1. **Preglej in popravi odgovore** na vprašanja za ponavljanje.

**Rešitve SAM PREGLEDAŠ** in MI JIH NE POŠILJAŠ.

To nalogo imaš v bistvu za dva tedna (do 22. 5.), saj imaš v tem tednu veliko dela s projektom. Samo je NE POZABI OPRAVITI!! (te bom spomnila še drugi teden)

**Odgovori na vprašanja za ponavljanje** – preveri odgovore in jih po potrebi popravi ali dopolni. Pregledanih rešitev mi ni potrebno pošiljati!

**VPRAŠANJA ZA PONAVLJANJE – Mehka in trda voda.**

1. Ali so v deževnici raztopljene snovi? Če so, katere? **Da, v deževnici so raztopljeni plini iz zraka (kisik, dušik, ogljikov dioksid), ki se raztapljajo, ko se voda v padavinah srečuje z delci zraka na svoji poti do tal.**
2. Kakšna voda je vodovodna voda – mehka ali trda? Zakaj misliš tako? **Vodovodna voda je trda voda, saj vsebuje raztopljene trdne mineralne snovi, najpomembnejši pa je kalcijev hidrogenkarbonat.**
3. V kateri vodi se bo milnica najbolj penila: morska voda, podtalnica, deževnica, destilirana voda, vodovodna voda, mineralna voda? Zakaj? **Po vrsti se bo najbolje penila v: destilirani vodi → deževnici → vodovodni vodi in podtalnici (odvisno od tal) → mineralni vodi → morski vodi. To je zato, ker je destilirana voda najbolj mehka, morska pa najbolj trda voda in se milnica vedno boljše peni, čim bolj mehka je voda.**
4. Kako lahko trdo vodo zmehčamo? Navedi vsaj dva postopka. **Z mehčali (npr. sodo bikarbono), z destilacijo, prekuhavanjem, s kisom …**
5. Ali je morska voda čista snov ali zmes? Zakaj? **To je zmes, saj vsebuje delce vode, raztopljenih plinov, mineralnih snovi v večji količini in tudi velike količine natrijevega klorida (kuhinjske soli).**

**VPRAŠANJA ZA PONAVLJANJE – Fizikalna in kemijska sprememba.**

1. Kaj je fizikalna sprememba? **Pri fizikalni spremembi delci ostanejo isti (snov se ne spremeni, se pa spremeni razporeditev delcev, oblika snovi.** Naštej vsaj 5 primerov fizikalnih sprememb: **spremembe agregatnih stanj (izparevanje, kondenzacija, sublimacija, taljenje, strjevanje), mešanje snovi, ločevanje snovi iz zmesi, trganje, rezanje, lomljenje …**
2. Kaj je kemijska sprememba? **Pri kemijski spremembi se spremenijo delci, torej nastane nova snov, obenem pa se spremeni tudi energija.** Naštej vsaj 5 primerov kemijskih sprememb: **gorenje, celično dihanje, fotosinteza, gnitje, zorenje, razkroj snovi …**
3. Med različnimi spremembami izberi tiste, ki so kemijske: **zorenje češenj**, sušenje perila, lomljenje stekla, stiskanje bučnih semen v olje, **kuhanje jajca, fotosinteza**, raztapljanje sladkorja v vodi, taljenje ledu, **gorenje, rjavenje železa, gnitje jabolka**.
4. Za gorenje, dihanje in rjavenje (oksidacijo) je nujno potreben en element. Kateri? **Kisik.**